Пры добра развітай жывёлагадоўлі, пастаўленай належным чынам племянной рабоце сельгаспрадпрыемствы маюць магчымасць не толькі свой дойны статак камплектаваць высокапрадуктыўнымі каровамі, а і прадаваць племянную жывёлу. На высокім узроўні знаходзіцца гэты сегмент гаспадарання ў СВК “Агракамбінат Сноў” і “Гарадзея”. Яны пастаўляюць бычкоў на племпрадпрыемствы. Для гэтага выконваюцца наступныя ўмовы: маці бычкоў павінны мець надой за лактацыю 10 тысяч і болей кілаграмаў малака, тлустасць якога — 3,6 % і вышэй. Раней абодва вытворчыя кааператывы з’яўляліся племяннымі гаспадаркамі. А цяпер сталі племяннымі заводамі.